CELEX: 52008SC1903
Language: da
Date: 2008-05-19
Title: Forslag til Rådets afgørelse om fastlæggelse af Det Europæiske Fællesskabs holdning i Energifællesskabets Ministerråd (Bruxelles, den 27. juni 2008)

DA
DA    DA
 ---pagebreak---                KOMMISSIONEN FOR DE EUROPÆISKE FÆLLESSKABER
                                                  Bruxelles, den 19.5.2008
                                                  SEK(2008) 1903 endelig
                                      Forslag til
                              RÅDETS AFGØRELSE
   om fastlæggelse af Det Europæiske Fællesskabs holdning i Energifællesskabets
                     Ministerråd (Bruxelles, den 27. juni 2008)
                             (forelagt af Kommissionen)
DA                                                                              DA
 ---pagebreak---                                         BEGRUNDELSE
   Energifællesskabets Ministerråd holder møde den 27. juni 2008 i Bruxelles. For at Det
   Europæiske Fællesskab kan tage del i de relevante afgørelser, er det nødvendigt at fastlægge
   Fællesskabets holdning i henhold til artikel 300 i traktaten og i overensstemmelse med
   bestemmelserne i Rådets afgørelse af 29. maj 2006 om Det Europæiske Fællesskabs indgåelse
   af energifællesskabstraktaten.
DA                                              2                                               DA
 ---pagebreak---                                               Forslag til
                                         RÅDETS AFGØRELSE
         om fastlæggelse af Det Europæiske Fællesskabs holdning i Energifællesskabets
                               Ministerråd (Bruxelles, den 27. juni 2008)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 300,
   stk. 2, andet afsnit,
   under henvisning til Rådets afgørelse om Det Europæiske Fællesskabs indgåelse af
   energifællesskabstraktaten (2006/500/EF af 29. maj 2006), særlig artikel 4 og 5,
   under henvisning til forslag fra Kommissionen,
   TRUFFET FØLGENDE AFGØRELSE:
                                             Eneste artikel
   Da Energifællesskabets Ministerråd holder møde den 27. juni 2008 i Bruxelles, fastlægges i
   bilaget til denne afgørelse Fællesskabets holdning til de spørgsmål, der er omfattet af artikel
   300, stk. 2, andet afsnit, i traktaten.
   Udfærdiget i Bruxelles, den .
                                                På Rådets vegne
                                                Formand
DA                                                 3                                               DA
 ---pagebreak---                                                BILAG
                              Det Europæiske Fællesskabs holdning
   • Det Europæiske Fællesskab meddeler direktøren for Energifællesskabets sekretariat
     decharge for 2007.
   • Det Europæiske Fællesskab godkender vedtagelsen af beslutningen om gennemførelse af
     Kommissionens afgørelse af 9. november 2006 om ændring af bilaget til forordning (EF)
     nr. 1228/2003 om betingelserne for netadgang i forbindelse med grænseoverskridende
     elektricitetsudveksling. Det Europæiske Fællesskabs holdning på dette punkt er baseret på
     følgende principper:
           – Den afgørelse, som skal godkendes af Energifællesskabets Ministerråd, berører
               ikke forordning (EF) nr. 1228/2003 og medfører ingen ændringer for så vidt angår
               de syv regioner, som er fastlagt i punkt 3, stk. 2, i bilaget til forordningen
           – I afgørelsen defineres en region, der består af de kontraherende parter og
               medlemsstaterne, som har direkte elektricitetsforbindelse med mindst én
               kontraherende part
           – Afgørelsen indeholder en revisionsklausul for at tage højde for nye netværk og
               markedsudviklingen, som f.eks. nye elektricitetsforbindelser.
   • Det Europæiske Fællesskab godkender vedtagelsen af procedureafgørelsen vedrørende
     gennemførelse af energifællesskabstraktatens artikel 90-93 om bilæggelse af tvister.
DA                                                 4                                            DA